CELEX: C2006/224/99
Language: et
Date: 2006-09-16 00:00:00
Title: Kohtuasi T-11/06 R: Esimese Astme Kohtu presidendi 7. juuli 2006.  aasta määrus — Romana Tabacchi versus komisjon (Ajutise meetme kohaldamine — Taotlus täitmise peatamiseks — Konkurents — Trahvi tasumine — Pangagarantii — Fumus boni juris — Kiireloomulisus — Huvide tasakaalustamine — Osaline ja tingimuslik peatamine)

16.9.2006   
            
            
               ET
            
            
               Euroopa Liidu Teataja
            
            
               C 224/46
            
         Esimese Astme Kohtu presidendi 7. juuli 2006. aasta määrus — Romana Tabacchi versus komisjon
   (Kohtuasi T-11/06 R)
   (Ajutise meetme kohaldamine - Taotlus täitmise peatamiseks - Konkurents - Trahvi tasumine - Pangagarantii - Fumus boni juris - Kiireloomulisus - Huvide tasakaalustamine - Osaline ja tingimuslik peatamine)
   (2006/C 224/99)
   Kohtumenetluse keel: itaalia
   Pooled
   
      Hageja: Romana Tabacchi SpA (Rooma, Itaalia) (esindajad: advokaadid M. Siragusa ja G. C. Rizza)
   
      Kostja: Euroopa Ühenduste Komisjon (esindajad: É. Gippini Fournier ja F. Amato)
   Kohtuasja ese
   Esiteks taotlus peatada komisjoni 20. oktoobri 2005. aasta otsuse EÜ asutamislepingu artikli 81 lõike 1 kohaldamise menetluse kohta (juhtum COMP/C.38.281/B.2 — Toortubakas — Itaalia) täitmine osas, millega määrati hagejale trahv summas 2,05 miljonit eurot, ja teiseks taotlus vabastada hageja kohustusest esitada nimetatud trahvi kohese sissenõudmata jätmise tingimusena pangagarantii.
   Määruse resolutiivosa
   
               1.
            
            
               Vabastada Romana Tabacchi SpA kohustusest esitada komisjonile pangagarantii, et vältida trahvi kohest sissenõudmist, mis talle määrati komisjoni 20. oktoobri 2005. aasta otsuse EÜ asutamislepingu artikli 81 lõike 1 kohaldamise menetluse kohta (juhtum COMP/C.38.281/B.2 — Toortubakas — Itaalia) artikliga 2, järgmistel tingimustel:
               
                           a)
                        
                        
                           kahe nädala jooksul alates käesoleva määruse teatavaks tegemisest hageja:
                           
                                       —
                                    
                                    
                                       esitab pangagarantii summas 400 000 eurot;
                                    
                                 
                                       —
                                    
                                    
                                       tasub komisjonile summa 200 000 eurot;
                                    
                                 
                     
                           b)
                        
                        
                           kolme kuu jooksul alates käesoleva määruse teatavaks tegemisest tasub hageja komisjonile summa 330 000 eurot;
                        
                     
                           c)
                        
                        
                           alates 1. jaanuarist 2007 tasub hageja komisjonile iga kolme kuu tagant 100 000 eurot seni, kuni esimene järgmisest kahest tingimusest on täidetud:
                           
                                       —
                                    
                                    
                                       tasumisele kuuluva trahvi jäägi tasumine, millele lisandub komisjoni 9. novembri 2005. aasta kirjas trahvi määramise otsuse teatavakstegemise kohta märgitud viivitusintress;
                                    
                                 
                                       —
                                    
                                    
                                       kohtuotsuse kuulutamine põhikohtuasjas.
                                    
                                 
                     
         
               2.
            
            
               Kohtukulude kandmine otsustatakse edaspidi.